નેશનલ હરિકેન સેન્ટર (એનએચસી) એ ફ્લોરેન્સને ‘ખૂબ જ ખતરનાક' મૌસમી ઘટના ગણાવી છે. તે કાંઠાના વિસ્તારો અને અંદરના વિસ્તારોમાં ભારે વરસાદ અને પૂરના કારણે વિનાશ સર્જી શકે છે. એનએચસીએ કહ્યુ છે, ‘ફ્લોરેન્સના કારણે જાનલેવા પ્રભાવ પેદા થઈ શકે છે. કાંઠાઓ પર 13 ફૂટ ઉંચી લહેરો ઉઠી શકે છે અને લગભગ 200 કિલોમીટર પ્રતિ કલાકની ઝડપે ચાલનારા આ વાવાઝોડાની શક્તિશાળી હવાઓ વિનાશ કરી શકે છે.' ફ્લોરેન્સ વાવાઝોડાના કારણે અંદરના વિસ્તારોમાં પાણી ભરાવાને કારણે પૂર આવી શકે છે. અમેરિકાના કેટલાક જાણીતા વૈજ્ઞાનિકો અનુસાર ફ્લોરેન્સ વાવાઝોડુ વર્ષ 1989 માં આવેલા હ્યુગો નામના મોટા વાવાઝોડાથી પણ વધુ ભયાનક સાબિત થઈ શકે છે જેના કારણે 49 લોકોના મોત નીપજ્યા હતા અને અમેરિકાને લગભગ 700 કરોડ રૂપિયાનું નુકશાન થયુ હતુ. આ વાવાઝોડાથી અમેરિકાના બ્રુંસવિક પરમાણુ પ્લાન્ટ પર પણ ખતરો છે કારણકે ઉત્તરી કેરોલિનામાં જે જગ્યાએ આ વાવાઝોડુ જમીન સાથે ટકરાવાની સંભાવના છે ત્યાંથી માત્ર થોડાક જ માઈલ દૂર સાઉથપોર્ટમાં આ પ્લાન્ટ છે.